Субьектив ба обектив

Субьектив ба обьективын ялгаа нь гүн ухааны, ялангуяа танин мэдэхүйн онол (эпистемологи) болон ахуйн философи (метафизик)-д үндсэн ойлголтуудын нэг юм. Энэхүү ялгааны талаарх ойлголт нь олон зууны туршид философичдын бүтээл, судалгаагаар дамжин хөгжиж ирсэн.

Энэ ялгааг ерөнхийд нь дараах байдлаар тайлбарлаж болно:
 Аливаа зүйл субьектив гэж тооцогдох нь тухайн зүйл хүний ухамсар, сэтгэл зүйгээс хамааралтай байхыг хэлнэ. Үүнд хандлага, хазайлт, мэдрэхүй, сэтгэл хөдлөл, үзэл бодол, төсөөллийн объектууд, ухамсрын туршлагууд багтана. Хэрэв ямар нэгэн мэдэгдэл нь зөвхөн ухамсарт орших оршихуйн өнцгөөс авч үзэхэд үнэн байвал түүнийг субьектив үнэн гэж үзнэ. Жишээлбэл, нэг хүн тухайн цаг агаар таатай дулаахан байна гэж үзэж байхад, нөгөө хүн ижил цаг агаарыг хэт халуун байна гэж үзэж болно. Эдгээр нь хоёулаа субьектив үнэлгээ юм.
 Аливаа зүйл обьектив гэж тооцогдох нь хүний ухамсар, сэтгэл зүйгээс үл хамааран батлагдах эсвэл үнэн гэж үзэгдэх боломжтой байхыг хэлнэ. Хэрэв ямар нэгэн мэдэгдэл нь ухамсарт орших оршихуйн байр сууриас ангид авч үзэхэд ч үнэн хэвээр байвал түүнийг обьектив үнэн гэж нэрлэж болно. Жишээлбэл, “2 + 2 = 4” гэсэн математик мэдэгдэл нь олон хүний хувьд обьектив үнэн гэж хүлээн зөвшөөрөгддөг.